Algeries forsvar
Store norske leksikon,Samfunn,Forsvar og sikkerhet,Forsvar i verden
Førstegangstjenesten i Algerie ble redusert fra 18 måneder til 12 måneder i 2014. De samlede styrketallene for Algeries væpnede styrker er 130 000 aktivt personell, med en reserve for hæren på 150 000 personell (2018, IISS). I tillegg har landet 187 200 halvmilitære i militser, gendarmeri, sikkerhetsstyrker og i republikanergarden.
Forsvarspolitikken er preget av borgerkrigen på 1990-tallet, og siden omkring 2000 i økende grad av kamp mot terrorisme. Algerie har også knyttet sterkere bånd til vestlige land, blant annet sluttet landet seg til NATOs partnerskap i Middelhavet i mars 2000 og trener i økende grad med amerikanske og europeiske styrker. Hæren Hæren har en personellstyrke på 110 000 aktivt personell, hvorav 75 000 vernepliktige. Tyngre materiell omfatter 1467 stridsvogner (572 T-90, 325 T-72, 300 T-62, og 270 T-54 og T-55), 1089 stormpanservogner og omkring 807 pansrede personellkjøretøy. Flyvåpenet Flyvåpenet har en personellstyrke på 14 000 aktivt personell. Materiell omfatter 34 jagerfly (11 MiG-25 og 23 MiG-29), 77 kampfly (44 Su-30 og 34 Su-24), åtte rekognoseringsfly, seks tankfly, 65 transportfly, 99 treningsfly og 175 helikoptre, hvorav 39 kamphelikoptre (31 Mi-24 og åtte Mi-28). I tillegg opererer flyvåpenet tunge og middelstunge droner. Marinen Marinen har en personellstyrke på omkring 6000 aktivt personell, hvorav omkring 500 personell i kystvakten. Flåten omfatter fire taktiske undervannsbåter, åtte fregatter, syv korvetter, 18 patruljefartøy, en minesveiper, ett dokklandingsskip, seks landgangsfartøy og tre logistikk- og hjelpefartøy. I tillegg har kystvakten 55 patruljefartøy og ni hjelpefartøy.Marinens flyvåpen har 18 helikoptre, hvorav 5 AW101, 3 AW139 og 10 Super Lynx. Internasjonale operasjoner Algerie deltok i 2018 i FN-operasjonen i Den demokratiske republikken Kongo (MONUSCO) med tre observatører. Les mer i Store norske leksikon Algerie Algeries samtidshistorie Litteratur The International Institute of Strategic Studies (IISS) (2019). The Military Balance 2019, kap. 7, Middle East and North Africa, s. 332-334.